Er alle ding da hort und sach,
sein herz in zoren qualle;
iedoch er da kein wort nit sprach.
da ir freud het ein ende,
der jüngling wider in den eingang schloff;
Die frau beschloß dieselbe tir
und gieng hin auf den sale,
da sie dan fant ir junkfrau schir.
der her schleich gar behende
aus der kamer und bot an seinem hof
Zweien, das sie zu diser holen gingen
und, wer daraus schlüff, das sie im den fingen.
und zwen giengen hin zu der dorenhecken
und warten lang bei diesem loch,
bis der jüngling heraußer kroch
do er sie sach, wie hart gunt er verschrecken!